美國心理學家佐治·米拿喺 1950 年代做咗柞實驗，顯示短期記憶能夠儲起大約 7 件「物件」，而打後嘅研究者又有作出低啲嘅估計，估短期記憶能夠儲住 4 到 5 件物件，不過呢個數字可以用分塊（chunking）嘅方法提升－舉例說明，一個人嘗試記住一個 8 個位嘅電話號碼 2600 5600，佢可以將段數字分做兩橛分別 4 個位長而且各自有意義嘅數字串（2600 同 5600）令到佢個短期記憶由本嚟要記 8 件物件變成記 2 件。